Efter otte dages ufrivilligt ophold ved den nordjyske kyst, og en lang slæbetur bagefter, er bomtrawleren UK-172 endelig blevet bugseret på plads ved kajen i Thyborøn. Trawleren gik på grund ved Nr. Lyngby Strand mandag i sidste uge og siden har flere slæbebåde og en sandsuger kæmpet for at trække det store fiskefartøj fri igen. Det lykkedes endelig mandag aften omkring klokken 22, og nu skal dykkere undersøge skroget for at sikre, at der ikke er sket skader efter de mange dage fastkilet i havbunden.

Referat:
Det tog lidt tid, men endelig er den uheldige hollandske bomtrawler blevet bugseret til kaj i Thyborøn.